open-index/open-wikipedia-markdown huggingface dataset:
Muhammad Sjafei

**Muhammad Sjafei** () adolah pajuang kamardekaan, tokoh pandidikan, sarato politisi Indonesia nan manjadi Mantari Pangajaran pado Kabinet Sjahrir II pariode 12 Maret 1946 - 2 Oktober 1946

## Rujuak-an
Muchtar Lutfi

**Muchtar Lutfi** (laia di Balingka, Agam, Sumatera Barat taun 1901 - wafaik di Makassar, Sulawesi Salatan taun 1950) adolah salah surang ulama, politisi, sarato pajuang kamardekaan Indonesia. Baliau adolah panguruih partai Pasatuan Muslim Indonesia sarato katua Partai Masyumi cabang Sulawesi.

## Kahidupan

Muchtar Lutfi adolah surang Minangkabau. Ayahnyo banamo H. Abdul Latief Rasyidi, surang ulama nan pernah mamimpin surau Jambatan Basi Padangpanjang. Pado taun 1908, Muchtar dimasuak-an ka sakola nagari tigo taun di Balingka, sabalun disarahan ka Syekh Abdul Karim Amrullah untuak mampadalam ilimu agamo. Pado taun 1911, Abdul Karim Amrullah pindah ka Padangpanjang untuak maaja di surau Jambatan Basi, lalu Muchtar Lutfi-pun dibaonyo. Di surau Jambatan Basi, baliau mangambangan bakatnyo dalam bapidato jo badebat dalam masalah agamo. Kamampuannyo tu manimbuakan kapacayoan Zainuddin Labay el Yunusi, pandiri sarato pamimpin Diniyah School Padangpanjang, untuak maangkeknyo sabagai pamimpin Diniyah School cabang Sibolga. Sasudah baliak dari Sibolga, Muchtar diangkek manjadi guru di Sakola Rajo sarato OSVIA. 

Katiko manjadi guru, baliau mangarang buku nan manantang pamarentahan kolonial Hindia-Balando. Dek karano itu baliau dicari dek pamarentah kolonial karano alah mangganggu katartiban umum. Barakaik bantuan gurunyo, Abdul Karim Amrullah, Muchtar Lutfi bahasil malarian diri ka Malaysia, lalu dilanjuik-an ka Mekkah jo Kairo. Di Kairo pado taun 1922, baliau basamo jo mahasiswa asa Kapulauan Nusantara lainnyo mambantuak *Al-Jamiah al-Khairiyah al-Jawah*. Organisasi ko batujuan untuak manyamokan visi mahasiswa tantang realitas nan tajadi di Nusantara. Pado taun 1926, basamo jo Ilyas Ya'kub baliau mambantuak Pahimpunan Panjago. Mareka-pun manabik-an majalah *Seruan Al-Azhar* jo *Pilihan Timur*, nan kaduonyo baorientasi politik. 

Taun 1931, Muchtar baliak ka Sumatera Barat lalu bagabuang jo Pasatuan Muslimin Indonesia (Permi). Di partai ko, baliau diangkek sabagai Katua Dewan Propaganda Permi. Baliau-pun manaruah minat kapado pandidikan, lalu mandirian sakola padusi *Normal School*. Akibaik kagiatan politiknyo nan radikal, pado taun 1932 pamarentah Balando manangkoknyo lalu duo taun kudian baliau dibuang ka Boven Digoel basamo Jalaluddin Thaib sarato Ilyas Ya'kub. Baliau baru dibebasan sasudah Japang bahasil manduduak-i Indonesia pado taun 1942. Dek Balando baliau dibebasan ka Makassar sarato diangkek sabagai anggota Konstituante Nagaro Indonesia Timur. Sasudah itu baliau babaliak arah lalu mandukuang Republik Indonesia. Indak lamo kudian Muchtar diangkek sabagai katua Partai Masyumi cabang Sulawesi. 

Pado taun 1950, pasukan APRIS pimpinan Andi Azis malakuan pambarontakan di Makassar. Mareka basamo pasukan KNIL maadoan razia ka rumah tokoh-tokoh nan anti-federal. Salah satunyo ka rumah Muchtar Lutfi, disinan baliau langsuang ditembak sampai tewas. Ateh jaso-jasonyo, masyarakaik Makassar maabadian namo Muchtar Lutfi pado sabuah jalan di kota Makassar, sakitar Pantai Losari.

## Rujuak-an
Munir Latief

**[[Letnan Kolonel]] Munir Latief** adolah surang tantara sarato pajuang kamardekaan Indonesia. Baliau tamasuak salah surang tokoh pajuang nan tewas basamo puluahan pajuang lainnyo dalam Paristiwa Situjuah nan tajadi pado tanggal 15 Januari 1949 di Situjuah Batua, Limo Puluah Kota, Sumatera Barat. Paristiwa Situjuah adolah salah satu mato rantai dari pajuangan mampatahankan kamardekaan nan dilakuan dek Pamarentahan Darurat Republik Indonesia (PDRI) di bawah pimpinan Syafruddin Prawiranegara nan balangsuang dari tanggal 22 Desember 1948 sampai 13 Juli 1949.
  
#### Pandidikan jo Karier

Munir Latief pernah basakola di Sakola Adaik sarato MULO Padang, salanjuiknyo baliau ka Jakarta untuak malanjuik-an pandidikan ka HBS, namun indak salasai karano Japang talanjua manduduak-i Indonesia. Baliau-pun baliak ka Padang lalu masuak pandidikan calon parwira nan diadoan dek Japang, Gyu Gun angkatan partamo. Dalam pandidikan tantara tu Munir Latief satu angkatan jo Dahlan Djambek, Ahmad Husein, Ismail Lengah, Dahlan Ibrahim sarato nan lainnyo. Salasai dari pandidikan tu baliau mandapek-an pangkek Letnan Duo.

Sasudah Japang kalah dalam Parang Dunia II, para parwira didikan Japang tu mambangun kakuatan sarato mandirian Barisan Kaamanan Rakyat (BKR) nan taseba di Sumatera Tangah. Dikudian hari BKR barubah namo manjadi Tantara Kaamanan Rakyat (TKR).

Pado taun 1946 di Bukittinggi didirian Sakola Pandidikan Opsir. Mayor Munir Latif diangkek sabagai Direktur Pandidikan Opsir manggantian pajabat sabalunnyo iyolah Kolonel Ismail Lengah. Di bawah pimpinan Munir dilaksanaan pandidikan angkatan kaduo nan diikuik-i 60 urang calon kadet. Pado taun 1947 Mayor Munir Latif dipindahan sarato diangkek manjadi Kumandan Batalyon III/Resimen II di Sungai Panuah. Salanjuiknyo baliau dimutasi ka Bukittinggi baliak lalu mamimpin Pandidikan Divisi IX.

#### Gugua
Pado tanggal 14 Januari 1949 di Lurah Kincia, Situjuah Batua,Kecamatan Situjuah Limo Nagari, Kabupaten Limo Puluah Kota, Sumatera Barat, Munir Latief maikuik-i rapek nan dipimpin dek Chatib Sulaiman sabagai Katua Markas Patahanan Rakyat Daerah. Rapek tu sabagai bagian dari pajuangan PDRI mambahas strategi pajuangan dalam maadok-i Agresi Militer Balando II.

Dalam suasana baistirahat sausai rapek, pado tanggal 15 Januari 1949 pado subuah harinyo katiko ka malaksanaan shalat subuah, tibo-tibo pasukan Balando datang manyarang sarato mambarondong para pajuang tu. Letnan Kolonel Munir Latief jo babarapo pimpinan pajuang lainnyo besarato jo puluahan anggota pasukan Barisan Pangawal Nagari jo Kota (BPNK) tewas sakatiko.

## Rujuak-an
Mohammad Eunos Abdullah

**Mohammad Eunos Abdullah** (laia di Singapura taun 1876 - meninggal dunia di Singapura tahun 1933 pada umur 57 tahun) adalah seorang pejuang Melayu Singapura, wartawan, sarato politisi nan mandirian Kasatuan Malayu Singapura.

## Kahidupan
Eunos adolah anak surang padagang Minangkabau dari Sumatera Barat. Baliau baraja di Raffles Institution pado taun 1893. Pado taun 1907 baliau manjadi editor koran babahaso Malayu "Utusan Melayu." Baliau adolah salah surang Malayu partamo nan manjadi Hakim Padamaian pado taun 1922.

Pado taun 1924 baliau tapiliah sabagai wakil kaum Malayu dalam dewan legislatif Straits Settlements. Duo taun kudian baliau mandirian "Kasatuan Malayu Singapura" (*Singapura Melayu Union*), sabuah organisasi politik nan mambela hak-hak kaum Malayu Singapura. Tujuan utamo dari Kasatuan Malayu Singapura adolah untuak mampromosian kamajuan Malayu, sarato maningkek-an pandidikan jo minat dalam politik. Bisa dikatoan baso Kasatuan Malayu Singapura marupoan palopor organisasi Nasionalis Malayu di Singapura.

Pado taun 1927 baliau mamintak kapado pamarentah sabidang tanah untuak mambangun sabuah Kampuang Malayu. Pamarentah manyatujui rancana tu lalu maagiahan pitih sajumlah $ 700.000 kapado Eunos nan digunoannyo untuak mambali tanah salaweh 600 hektar. Untuak manganang jaso-jasonyo, kampuang ko akhianyo diagiah namo Kampuang Eunos, nan di dakeknyo ado Stasiun MRT Eunos.

## Rujuak-an
Rashid Maidin

**Rashid Maidin** atau **Rashid Mydin** () adolah surang pajuang kamardekaan, politisi Malaysia sarato pamimpin Parti Kominih Malaya.

## Kahidupan awal
Rashid dilaiaan dalam sabuah kaluarga Minangkabau asa Rao, Pasaman, Sumatera Barat. Baliau adolah anak suluang dari salapan basudaro. Baliau manyalasaian pandidikan sakola randah di kelas limo pado sakola Malayu. Tapi kudian baliau maikuti kursus bahasa Inggirih di sakola malam sarato baraja malalui pos.

Akhianyo baliau mampunyoi kamahiran nan mancukuik-i sarato panguasoan bahaso nan baiak untuak bakarajo sabagai surang teknisi di patambangan biji timah Inggirih di kawasan Batu Gajah jo Tanjung Tualang di Perak.

## Catatan kaki
Roestam Effendi

**Roestam Effendi** () adolah surang sastrawan Indonesia sarato tokoh pagarakan kamardekaan Indonesia asa Minangkabau. Kabaradoannyo dalam khasanah sastra Indonesia cukuiklah pantiang. Sumangaik palawanan kapado pamarentah panjajahan dituangannyo dalam panulihan sajak jo drama nan basifaik metaforik, nan manjadi pambaharu dalam gaya. Baliau adolah urang Hindia-Balando partamo nan manjadi anggota parlemen Balando (*Tweede Kamer*).

## Riwayaik
Roestam laia dari pasangan Soelaiman Effendi jo Siti Sawiah. Ayahnyo adolah surang fotografer, nan kudian pindah ka Jakarta lalu mandirian Effendi Bank. Roestam tamatan Sakola Rajo (*[[Kweekschool]]*) Bukittinggi nan kudian malanjuik-an sakolanyo di *Hogere Kweekschool voor Indlanse Onderwijzers* (Sakola Guru Tinggi untuak Guru Bumiputra) di Banduang. Pado taun 1926 baliau pai ka Balando untuak malanjuik-an pandidikan *Hoofdakte*. Sajak masih duduak di bangku sakola, Roestam alah banyak manaruah minaik pado soal-soal kabudayoan sarato pernah bacito-cito nak mampabarui dunia sandiwara nan katiko itu labiah basifaik komedi stambul.

## Karya
* *Revolusi Nasional* (Juli, 1947)
* *Sedikit Penjelasan Tentang Soal-Soal Trotskysme* (April, 1947)
* *Soal-Soal di Sekitar Krisis Kapitalis* (Mei, 1947)
* *Soal-Soal Mengenai Sistem Kapitalis* (December 1947)
* *Pidato-Pidato Tentang Soal-Soal Negara Demokrasi dan Diktatur Proletar* (April, 1948)
* *Demokrasi dan Demokrasi* (December, 1949)
* *Strategi dan Taktik* (Juni, 1950)
* *Percikan Permenungan*, kumpulan puisi nan pernah dimuat majalah Asjraq, Padang (1926)
* *Bebasari*, naskah drama tigo babak (1926)
* *Van Moskow naar Tiflis: mijn reis door de nationale Sowjet-republieken van de Kaukasus* (Amsterdam, 1937, ditulih dalam bahaso Belanda)
* *Indonesia Vrij* (Amsterdam, 1940, ditulih dalam bahaso Belanda)
* *Recht voor Indonesië!: een beroep op democratisch Nederland* (1937, ditulih dalam bahaso Belanda)
* *Quo vadis Nederland?* (Blaricum: Alcoholstichting Blaricum, 1945, ditulih dalam bahaso Belanda)

## Rujuak-an

## Pautan lua
* Mengenang Sastrawan Rustam Effendi Catatan Pinggir Tempo, 2 Juni 1979
* Geliat Rustam Effendi. Diakses pada tanggal 27 Oktober 2011
Mohammad Nazir

**Laksamana Mudo Mohammad Nazir Isa** gala **Datuak Basa Nan Balimo** () adolah surang tantara angkatan lauik sarato pajuang kamardekaan Indonesia. Baliau pernah manjabat Kepala Staf TNI Angkatan Laut dari taun 1946 sampai 1948 sarato Mantari Palayaran Republik Indonesia dari taun 1957 sampai 1959. Baliau pernah pulo manjabat sabagai Duta Basa RI di Swiss jo Vatikan 

## Kahidupan
Nazir laia dari pasangan Mohammad Isa Sutan Bandaro jo Siti Chadijah. Baliau anak katigo dari tujuah basudaro. Sajak umua 6 taun Nazir diasuah dek pamannyo, Adam Datuak Basa Nan Balimo di Tanjung Pura, Langkat nan manjabat sabagai *School Opzienner*. Sasuai jo jabatan pamannyo, M. Nazir dibuliahan untuak masuak Europeesche Lagere School di Medan. Sasudah itu baliau dibao dek pamannyo nan lain, Abdul Samad nan bakarajo sabagai *Hoof Opzichter* di Jakarta, lalu masuak sakola dasar *De Tweede Bijbel School*, kudian baliau malanjuik-an sakola ka Chrijstelike MULO. 

Nazir bakarajo sabagai palauik di Balando ateh rekomendasi Ny. Poijt van Druten, gurunyo di MULO. Sasudah lamo bakarajo di dunia palayaran, Nazir malanjuik-an pandidikannyo di sakola palayaran Michel Adrianzoon de Ruyter Balando, lalu mandapek-an ijazah *De Grotevaart* (Ijazah Palayaran Samudera) pado taun 1938. Baliau adolah urang Indonesia partamo nan mandapek-an ijazah satingkek itu. Taun 1938 baliau pulang ka Indonesia lalu bakarajo di parusahaan palayaran *Doggerbank*. Sasudah Japang masuak ka Indonesia, baliau bagabuang ka Angkatan Lauik Kakaisaran Japang. Pado taun 1943, baliau diangkek sabagai kapalo Sakola Palayaran Tinggi di Semarang. 

Sasudah kamardekaan Indonesia, baliau manjadi Kapalo Staf TNI Angkatan Lauik sarato Mantari Palayaran pado Kabinet Djuanda. Nazir juga ditujukan sebagai kepala ALRI oleh Mr. Syafruddin Prawiranegara sewaktu menjadi ketua PDRI di Sumatera Tengah. Baliau sato pulo manandotangani Petisi 50 nan mangkritisi pamarentahan totaliter Soeharto.

Ateh jaso-jasonyo, baliau manarimo tando jaso Bintang Gerilya, sawindu APRI, Parang Kamardekaan I jo II, Satyalencana VIII, XVI, sarato Bintang Jalasena. 

## Rujuak-an

## Pautan lua
*  Profil M. Nazir
Abu Bakar (bupati Bandung Barat)

**Drs. H. Abubakar, M.Si** () adolah Bupati Kabupaten Bandung Barat.

## Pautan lua
*Profil bupati  di laman rasmi Kabupaten Bandung Barat
Sirajuddin Abbas

**K.H. Sirajuddin Abbas** () adolah surang ulama, politisi sarato pajuang kamardekaan nan kudian manjadi mantari sasudah Indonesia mardeka.

Sirajuddin Abbas dikana sabagai surang ulama Syafi'iyah sarato tokoh utamo Perti. Baliau pernah pulo disarahi amanah sabagai Mantari Kasejahteraan Umum dalam Kabinet Ali Sastroamidjojo I nan balangsuang dari tanggal 30 Juli 1953 sampai 12 Agustus 1955. Baliau manggantian Sudibjo nan maunduran diri.

Sabagai surang ulama, baliau sangek gigiah dalam mampatahankan mazhab Ahlussunnah wal Jamaah, khusuihnyo mazhab Syafi'i dalam bidang ilmu fikih.

## Riwayaik iduik
#### Maso ketek
Sirajuddin Abbas adolah anak suluang dari Syekh Haji Abbas Qadli atau nan labiah dikana Syekh Abbas bin Abdi Wahab bin Abdul Hakim Ladang Lawas, jo ibu banamo Ramalat binti Jai Bengkawas. Baliau patamo kali mampalajari ilmu agamo dari ayahnyo, kudian manaruihan baraja ka ulama-ulama lain nan ado di wilayah Minangkabau.

#### Marantau
Masih alun pueh jo ilmu nan didapek-an dari ulama-ulama nan ado di Minangkabau, baliau mampadalam ilmunyo ka kota Makkah. Salamo anam taun inyo baraja di Makkah, sakaligus manunaian ibadah haji satiok tahunnyo (7 kali) di salo-salo wakatu barajanyo. Pado taun 1930 baliau diangkek manjadi staf sekretariat pado konsultan Balando di Arab Saudi. Salain itu baliau banyak  pulo bakenalan jo para palajar dari kalangan Malayu maupun dari balahan dunia lainnyo.

## Rujuakan

## Pautan lua
*http://urangminang.wordpress.com/
Tuanku Nan Renceh

**Tuanku Nan Renceh** adolah salah surang ulama, pamimpin sarato pajuang nan baparang malawan panjajahan Balando dalam paparangan nan dikana jo namo Parang Pidari dari taun 1803-1838. Indak banyak dikataui data manganai tokoh ko, salain surang figur karismatik, baliau dikana pulo kareh dalam managak-an syariat Islam. Sadangkan manuruik catatan Balando, tokoh ko adolah sosok antagonis, sarato dianggap batangguang jawek ateh adanyo tindakan kakarasan di Dataran Tinggi Padang.

Namo asli dari Tuanku Nan Renceh adolah **Abdullah**. Baliau laia di Nagari Kamang pado taun 1780 dan maningga dunia dalam parang Pidari. Baliau adolah murik dari Tuanku Nan Tuo. Baliau kudian manjadi guru nan banyak malahiaan pajuang parang Pidari.

Kadatangan tigo urang haji dari Makkah taun 1803 mailhami Tuanku Nan Renceh, lalu kudian mulai mangumandangan jihad ateh sagalo bid'ah di Minangkabau. Ide-ide pambaharuan nan ditarapan Tuanku Nan Renceh kapado parubahan kabiasaan masyarakaik tamasuak model sistem adaik matrilineal mandapek tantangan dari para panghulu pado babarapo nagari di Minangkabau sahinggo kudian malahiaan garakan Pidari malalui pandakatan konflik.

## Rujuakan
Nazir Datuak Pamuncak

**Nazir Datuak Pamoencak** adolah surang parintis kamardekaan sarato diplomat Indonesia. Nazir adolah putra Minangkabau asa Salayo, Solok, Sumatera Barat. Sasudah tamaik dari HBS Batavia, baliau manuntuik ilmu di Fakultas Hukum, Universitas Leiden.

Di Balando, baliau pernah manjadi Katua Pahimpunan Indonesia, sabuah pakumpulan mahasiswa nan aktif mampajuangan kamardekaan Indonesia. Sasusah Indonesia mardeka, Nazir Datuak Pamoencak bakarier sabagai diplomat. Baliau babarapo kali dipacayo manjadi duta basa Indonesia untuak nagaro-nagaro sahabaik.

Pado Januari 1918, Nazir Datuak Pamuncak datang ka Padang sabagai utusan *[[Jong Sumatranen Bond]]* (JSB). Baliau datang diutus untuak mandirian cabang-cabang di Padang jo Bukittinggi. Di Padang, usahonyo bahasil, tapi di Bukittinggi indak. Nazir bapidato di muko para palajar di Padang baso pamuda-pamuda Jawa alah labiah dulu maju daripado di Sumatera. Namonyo *[[Jong Java]]*. JSB sandiri baru badiri pado akhia taun 1917. Barikuik adolah isi pidatonyo:

Pado taun 1927, baliau basamo Mohammad Hatta, Ali Sastroamijoyo jo Abdul Majid Djojohadiningrat dipanjaro dek Karajaan Balando karano dituduah maikuik-i partai talarang. Ali Sastroamijoyo jo Nazir Pamuncak dipanjaro duo taun. Mareka dipanjaro di Rotterdam. Baruntuang Mohammad Hatta manulak saluruih dakwaan tu jo pidatonyo, *Indonesie Vrij* pado sidang kaduo tanggal 22 Maret 1928, sahinggo baliau jo kawan-kawannyo dibebasan. Pambebasan mareka disambuik baiak dek Mr. Duys (anggota parlemen Balando wakatu itu), sarato Willem Drees, Pardana Mantari Balando taun 1945. Sasudah ditahan babarapo bulan, mareka barampek dibebasan dari tuduahan, karano tuduahan indak dapek dibuktian.

Nazir Datuak Pamoencak mampunyoi surang putri tungga banamo Lidia Djunita Pamuncak nan labiah dikana jo namo Jajang C. Noer nan bakarier sabagai seniman jo manjadi pemeran (aktris) sarato sutradara.

Untuak mangana jaso-jasonyo, namanyo diabadian manjadi namo salah satu rueh jalan di Kota Solok, Sumatera Barat.

## Rujuak-an
Achyar Ilyas

**H. Achyar Ilyas, S.E., M.A.** () adolah surang ahli ekonomi Indonesia nan pernah manjabat sabagai Deputi Gubernur Bank Indonesia. Baliau pernah pulo manjabat sabagai Komisaris Utama Bank BNI Syariah.

## Kahidupan

Achyar Ilyas mandapekan gala sarjana ekonomi dari Fakultas Ekonomi Universitas Indonesia. Kudian baliau maraiah titel Master of Arts in Economics dari Duke University, Durham, North Carolina, Amerika Serikat sarato gala Magister Hukum dari Universitas Padjadjaran, Bandung.

Achyar mamulai karier di BNI pado taun 1967 lalu tujuah taun kudian bagabuang jo Citibank, Jakarta. Pado taun 1975, baliau masuak Bank Indonesia jo jabatan tarakhia sabagai deputi gubernur nan mambidangi riset jo kabijakan moneter, statistik moneter, hukum, kredit, sarato lua nagari. 

Sacaro *ex-officio* Achyar pernah manjabat sabagai *Alternate Governor* World Bank, direktur SEACEN sarato eksekutif komite APRACA. Baliau pernah pulo manjabat sabagai komisaris independen Bank Nagaro Indonesia jo BNP Paribas Indonesia. Achyar giat pulo di organisasi Muhammadiyah, iyolah sabagai Katua Dewan Pakar Majelis Ekonomi jo Katua Majelis Ekonomi & Kawirausahaan PP Muhammadiyah. 

## Pautan lua
*  Profil Achyar Ilyas
Ruhut Sitompul

**Ruhut Sitompul, S.H.** () adolah saurang pangacara, pamain sinetron, dan politikus Indonesia. Ruhut juo aktif sabagai panguruih pusek Partai Demokrat dan anggota Dewan Perwakilan Rakyat dari partai tasabuik.

## Rujuakan

## Pautan lua
*  Situs pribadi 
*
Pondok Pinang, Kebayoran Lama, Jakarta Selatan

**Pondok Pinang** adolah kelurahan di kecamatan Kebayoran Lama, Jakarta Selatan, Jakarta, Indonesia.

Di kelurahan ko, talatak kompleks parumahan Pondok Indah sarato Mal Pondok Indah.
Shamsiah Fakeh

**Shamsiah Fakeh** (laia taun 1924 - maningga taun 2008 pado umua 84) adolah surang politisi sarato pajuang kamardekaan Malaysia. Baliau dikana pulo sabagai "Ratu Rimbo Malaya", karano pajuangannyo dalam manantang kolonialisme Inggirih.

## Asa usua
Shamsiah Fakeh laia di Kampuang Gamuruah, Kuala Pilah, Nagari Sambilan, Samananjuang Malaya pado taun 1924. Ayahnyo banamo Fakeh Sultan Sulaiman, sadangkan ibunyo banamo Saamah Nonggok. Ayahnyo adolah surang guru mangaji sarato silek Minangkabau. Pado awal abaik ka-20, urang tuonyo marantau dari Minangkabau ka Nagari Sambilan, Samananjuang Malaya.

Shamsiah mulai basakola pado taun 1931 di Sakola Malayu Kampuang Parik, Kuala Pilah. Kudian pindah ka Sakola Malayu Bandar, masih di Kuala Pilah. Pado 1938, katiko baumua 13 taun, baliau diantaan ayahnyo baraja di Diniyah Putri Padangpanjang, nan dipimpin dek Rahmah El Yunusiyyah.

## Catatan kaki

## Rujuak-an
* Memoir Shamsiah Fakeh: Dari AWAS ka Rejimen ke-10, Penerbit UKM: Bangi, (2004) ISBN 967-942-659-9. 138 hlm.
* Azzah Abdul Rahman, Shamsiah Fakeh: Pejuang, Pemimpin, dan Perempuan, PTS Litera Utama, 2011
Aisjah Girindra

**Aisjah Girindra** () adolah surang guru basa biokimia sarato pakar makanan halal dari Indonesia. Baliau pernah manjabat sabagai Direktur LPPOM Majelis Ulama Indonesia sarato Presiden Dewan Halal Dunia (*World Halal Council*).

## Kahidupan

Aisjah laia dari pasangan Oemar Ali Sidi Maharaja jo Siti Marhamah nan barasa dari Minangkabau. Pado taun 1952, baliau pai marantau ka Jakarta lalu malanjuikan pandidikannyo di SMA Budi Utomo. Indak lamo kudian baliau maikuk-i kakaknyo di Bogor lalu manamaikan SMA disinan. Satamaik SMA baliau malanjuikan kuliah ka Fakultas Kadotoran Hewan Universitas Indonesia, Bogor sampai manamaik-annyo pado taun 1962.

Sasudah itu Aisjah langsuang mangabdi di almamaternyo. Taun 1973 baliau bahasil mandapek-an gala Doktor Biokimia Patanian dari Institut Patanian Bogor jo disertasi nan bajudul "Faktor anti-Triptik Kedelai". Gala iko sakaligus manjadiannyo sabagai doktor padusi partamo di Program Pasca-Sarjana IPB.

Di IPB, Aisjah manjabat sabagai Katua Jurusan Kimia FMIPA IPB, sarato marintis tabantuaknyo Program Studi Biokimia Jurusan Kimia FMIPA IPB sarato Program Studi Bioteknologi Program Pasca Sarjana IPB. Di duo program studi tu, baliau ditunjuak sabagai pamimpinnyo.

Tanggal 1 Desember 1993, Prof. Dr. Aisjah Girindra diangkek sabagai Direktur LPPOM MUI manggantian Dr. Amin Azis, sasudah sabalunnyo manjabat sabagai tanago ahli di MUI. Dalam mamimpin LPOM sarato malakuan proses sertifikasi halal, baliau banyak malibatan tanago ahli sarupo dari bidang biokimia, dotor hewan, teknologi pangan, teknologi industri, sarato ahli patanian. Banyaknyo pihak nan talibat dalam proses panantuan kahalalan suatu produk, mako LPPOM dikana sabagai salah satu limbago nan paliang ketat di dunia dalam mangaluaan sertifikasi halal. Sabagai Direktur LPPOM, Aisjah acok manjadi pambicaro di acara seminar nan mambahas sertifikasi halal.

Pado taun 1999 baliau mandirian Dewan Halal Dunia, sakaligus manjabat sabagai Presiden partamo limbago tu. Dewan ko batujuan untuak manjalin komunikasi nan labiah mandalam sarato mahasilan suatu standar baku dalam proses audit kahalalan sabuah produk. 

## Catatan kaki

## Pautan lua
*  www.eramuslim.com Wawancara dengan Aisjah Girindra
Daftar Wali Kota Padang

**Wali Kota Padang** adolah politisi nan dipiliah untuak batangguang jawab dalam maatur sarato mangalola pamarentahan Kota Padang, sabagai bagian dari sistem panyalanggaroan pamarentahan daerah di Indonesia.

Sasudah proklamasi kamardekaan Indonesia, Abubakar Jaar diangkek sabagai wali kota partamo pado taun 1945. Sajak 13 Mei 2014 sampai kini, jabatan iko dipacik dek Mahyeldi Ansharullah sasudah tapiliah sacaro demokratis malalui pamiliahan umum pado taun 2013 badasaran UUD 1945.

Barikuik adolah daftar Wali Kota Padang nan pernah manjabat sajak barado di bawah pamarentahan Indonesia pado taun 1945 sampai kini.




## Rujuak-an
; Catatan kaki

; Daftar pustaka

* 
* 
* 
* 
* 
* 
* 
* 
* 
* 

## Caliak juo
* Daftar Wakia Wali Kota Padang
* Daftar bupati jo wali kota di Sumatera Barat
Dulmatin

**Dulmatin** () adolah surang anggota senior dari grup militan Jemaah Islamiyah (JI) dan salah satu teroris nan paliang dicari di Asia Tanggara.
Inyo juo punyo namo samaran nan babedo-bedo, saroman *Amar Usmanan*, *Joko Pitoyo*, *Joko Pitono*, *Abdul Matin*, *Pitono*, *Muktarmar*, *Djoko*, atau *Noval*. Inyo acok dipanggia "Genius". Dulmatin adolah surang Jawa nan satinggi 172&nbsp;cm dan sabarek 70&nbsp;kg.

Dulmatin tewas tatembak di dalam sabuah operasi pambarasiahan polisi di Pamulang, Jakarta pado 9 Maret 2010. Inyo ditembak dek Detasemen 88, unit khusuih anti-teror Indonesia.

## Rujuakan
Urang Kurinci

**Urang Kurinci** (baso Kurinci: **Uhang Kinci**, **Uhang Kincai**; ; Jawi: كرينچي) adolah etnis nan mauni lambah takuruang jo sulik dijangkau di barat Sumatera nan kini masuak wilayah Kabupaten Kerinci, Jambi, Sumatera Barat, jo Malaysia. Urang Kurinci dipakirokan bamigrasi dari daerah sakuliliang. Adopulo sabagian urang Kurinci nan pai marantau ka Malaysia. Tradisi lisan dan dokumen tatulih dalam aksara Rencong (*Incung*) mangecekan soal urang-urang nan datang dari utara yakni Minangkabau di Sumatera Barat dan tingga di utara Danau Kurinci. Di wilayah selatan Kurinci, tradisi nan babeda mangatokan baso kalompok ko barasa dari Sumatera Selatan.
Said Djauharsjah Jenie

**Said Djauharsjah Jenie** () adolah surang ilmuwan jo pandidik Indonesia. Baliau pernah manjabaik Kapalo Badan Pangkajian jo Panarapan Teknologi (BPPT) dari taun 2006 sampai maningganyo pado taun 2008. Baliau pernah pulo manjadi anggota Dewan Komisaris PT. Dirgantara Indonesia.
 
Said Jenie adolah salah surang tokoh pantiang di baliak kasuksesan panarbangan N-250, kapa tabang komersil partamo nan sapanuahnyo dibuek di Indonesia. Baliau bakarajo pulo sabagai pandidik di Jurusan Teknik Panarbangan Institut Teknologi Bandung (ITB), iyolah sabagai dosen teknik panarbangan. Said panah pulo manjadi panaliti di Institut Teknologi Massachusetts (MIT) jo NASA di Amerika Sarikaik.

Said Jenie maningga di Rumah Sakik Borromeus Bandung pado 11 Juli 2008 dek sabab panyakik jantuang. Baliau dikubuaan di pamakaman kaluarga di Sewu, Bantul, Yogyakarta. Posisinyo sabagai katua BPPT kudian digantian dek Dr.Ir. Marzan Aziz Iskandar, M.Sc. sajak 31 Desember 2008.

Apaknyo Said Jenie banamo Nahar Jenie nan urang Minang dari Pariaman, sadangkan amaknyo Isbandiyah barasa dari Jawa.

#### Pandidikan
*Jurusan Teknik Mesin Institut Teknologi Bandung (1969) 
*Master dalam bidang aeronotika dan astronotika di Universitas Teknik Delft, Balando (1978)
*Doktor dalam bidang astrodinamika di Institut Teknologi Massachusetts (MIT), Amerika Sarikaik (1982)

#### Karier
*Kapalo Pusaik Uji Tabang N-250 (1995)
*Deputi Kapalo BPPT Bidang Teknologi Industri Rancang Bangun jo Rekayasa (1998)
*Anggota Dewan Komisaris PT. Dirgantara Indonesia (2002) 
*Kapalo Badan Pangkajian jo Panarapan Teknologi (2006)

#### Pangaragaoan
* Pangaragaoan Teknik ASEAN (*ASEAN Engineering Awards*) (1994)
* Bintang Jasa Utama (2007)

## Rujuakan

## Pautan lua
*  "Said Jenie dan Keinsinyuran Indonesia", *Kompas*, 16 Juli 2008
*  "Pelantikan Ka BPPT untuk Menghidari Tumpang Tindih" , *ristek.go.id*, 26 April 2006
*Silsilah Said Djauharsjah Jenie
Tiar Ramon

**Tiar Ramon** nan namo aslinyo Bachtiar Rachman (lahia di Batu Basa, Pariaman, Sumatera Barat, 12 Januari 1941 – maningga di Pekanbaru, Riau, 21 Oktober 2000 pado umua 59 tahun) adolah saurang panyanyi bakabangsaan Indonesia nan acok manyanyi lagu-lagu Minang dan Melayu.

Inyo dikenal kareno manciptakan lagu Minang bajudua *Badindin*, dan duet basamo **Elly Kasim** dalam lagu *Bapisah bukannyo bacarai*.

## Diskografi
* *Pop Minang Standar* (1987)
* *Sayang Tak Sudah* 
* *RahMat* *(Tiar Ramon and The Commandos)*

## Referensi

## Pautan lua
*  Album Pop Minang Standar, Tiar Ramon 
*  Arsip Milis RantauNet tentang kematian Tiar Ramon dari Kompas
Caracas

**[[Caracas]]** (), rasminyo **Santiago de León de Caracas**, adolah ibukota sarato kota nan tagadang di Venezuela. Urang kota ko atau panduduaknyo basabuik dalam .

Kota Caracas barado di sabalah utara nagara Venezuela, tapeknyo pado dataran Lambah Caracas nan sampik nan tamasuak dalam Pagunuangan Pasisia Venezuela (*Cordillera de la Costa*). Daerah nan sasuai untuak pamukiman talatak  di ateh pamukaan lauik. Lambah ko dakek jo Lauik Karibia, anyo tapisah dari pantai dek pagunuangan curam satinggi 2.200&nbsp;m (7.400&nbsp;kaki), Cerro El Ávila; sadangkan di sabalah selatan ado pulo pabukikan jo pagunuangan lainnyo.

*El Distrito Metropolitano de Caracas* (Distrik Metropolitan Caracas) tadiri dari Distrito Capital sato ampek munisipal lainnyo di Propinsi Miranda: Chacao, Baruta, Sucre, jo El Hatillo. Distrito Capital bapanduduak 1.943.901 jiwa pado 2011, samantaro *Area Metropolitana de Caracas* kiro-kiro bapanduduak 3.055.000 jiwa pado 2013.

## Rujuakan
Meter

**Meter** adolah satuan dasar untuak ukuaran panjang dalam sistem Satuan Sistem Internasional (SI). Awanyo ukuaran ko iolah untuak satu per sapuluah juta jarak dari katulistiwa Bumi ka Kutub Utara (pado muko lauik), tapi definisinyo lah dipabaiaki sacaro periodik untuak mancaminan batambahnyo pangatuan tantang metrologi. Sajak 1983, definisinyo manjadi "panjang jalua nan dilalui dek cahayo dalam ruang ampo salamo interval wakatu 1/299.792.458 datiak."

## Rujuakan
Jatidjan

Laksamana Madya Lauik **Jatidjan** () adolah Mantari Pahubuangan Kabinet Dwikora III dan Mantari Maritim/Kelautan pado Kabinet Ampera I pado maso pamarintahan Presiden Soekarno.

## Maningga
Jatidjan maningga pado 12 Januari 2008, dek komplikasi panyakik radang usus akuik dan prostat. Inyo dimakamkan di Taman Makam Pahlawan, Kalibata, Jakarta.

## Rujuakan
Poniman

Jenderal (Purn.) **Poniman** () adolah Mantari Patahanan Republik Indonesia dari 19 Maret 1983 sampai 21 Maret 1988. 

Inyo manjalani pandidiakan di HIS, MULO, *[[Kambu Kyoiku Tai]]*, SSKAD V, Bandung (1956) dan Seskoad, Bandung (1964). Inyo manikah jo Ida Djubaedah dan mandapek ampek urang anak.

## Rujuakan
Hamzah Haz

**Dr. H. Hamzah Haz, MA, P.hD.** () adolah Wakil Presiden Republik Indonesia nan kasambilan, manjabaik sajak 2001 basamo jo naiaknyo Megawati Soekarnoputri ka posisi Presiden Republik Indonesia. Dalam politik, Hamzah manjabaik sabagai katuo umum Partai Persatuan Pembangunan (PPP) taun 1998-2007.

## Pautan lua
* "Tokoh Politik nan Akomodatif"  (Artikel tantang Hamzah di tokohindonesia.com)
*   di tokohindonesia.com
Presiden Indonesia

**[[Presiden]] Indonesia** (namo rasmi: **Presiden Republik Indonesia**) adolah kapalo nagara sakaligus kapalo pamarintahan Indonesia. Sabagai kapalo nagara, presiden adolah simbol rasmi Indonesia dunia. Sabagai kapalo pamarintahan, presiden dibantu dek **[[Wakil Presiden Indonesia|wakil presiden]]** dan mantari-mantari dalam kabinet, mamacik kuaso eksekutif untuak manjalanan tugas kapamarintahan.

## Daftar

## Rujuakan

## Pautan lua
* Republic of Indonesia Presidential Documents, from the National Library of Indonesia 
* 1945 Constitution 
* Provisional Constitution
Kabinet Presidensial

**Kabinet Presidensial** adolah kabinet partamo nan dibantuak di Indonesia sasudah Proklamasi Kemerdekaan pado tanggal 17 Agustus 1945. Kabinet partamo ko hanyo basifek formal sajo dan alun dapek manjalanan roda pamarintahan.

Namo kabinet partamo ko acok juo diijo **Kabinet Presidentiil**, dek sebab sasudah merdeka, Indonesia manarapan sistem presidensial di mano presiden bafungsi sabagai kapalo nagara sakaligus kapalo pamarintahan.

## Anggota
### Mantari kabinet
*Mantari Lua Nagari: Mr. Achmad Soebardjo
*Mantari Dalam Nagari: R.A.A. Wiranatakoesoema V
**Wakil Mantari Dalam Nagari: Mr. Harmani
*Mantari Kaamanan Rakyaik (a.i.): Soeljadikoesoemo
*Mantari Kahakiman: Prof. Dr. Soepomo
*Menteri Panarangan: Amir Sjarifuddin
**Wakil Mantari Panarangan: Ali Sastroamidjojo
*Mantari Kauangan: Dr. Samsi Sastrawidagda
*Mantari Kamakmuran: Ir. Soerachman Tjokroadisoerjo
*Mantari Pahubuangan: Abikoesno Tjokrosoejoso
*Mantari Sosial: Iwa Koesoemasoemantri
*Mantari Pangajaran: Ki Hadjar Dewantara
*Mantari Kasiatan: Dr. Boentaran Martoatmodjo

### Mantari nagara
*Mohammad Amir
*Mantari nagara urusan agamo: Wahid Hasjim
*Mr. Sartono
*A. A. Maramis
*Otto Iskandardinata

### Pajabaik satingkek mantari
*Katua Mahkamah Aguang: Dr. Koesoema Atmadja
*Jaksa Aguang: Gatot Tarunamihardja
*Sekretaris Nagara: Abdoel Gaffar Pringgodigdo
*Juru bicaro nagara: Soekarjo Wirjopranoto

## Catatan kaki
# Kabinet ko indak punyo Mantari Kaamanan Rakyaik karano Soeprijadi indak pernah manyatoan manarimo pangangkatan tasabuik. Salanjuiknyo, pado 20 Oktober 1945 Soeljadikoesoemo diangkek sabagai Mantari Kaamann Rakyaik *[[ad interim]]*.
# Baranti pado 26 September 1945, diganti dek Mr. A.A. Maramis.
# Jabatan ko dihapuih sasudah pangangkatan Mr. A.A. Maramis sabagai Mantari Kauangan
# Tanggal 25 September 1945 manjabaik sabagai Mantari Kauangan.
# Partai-partai politik pado maso tu alun dibantuak.
# Program kabinet ko indak pernah diumumkan.

## Rujuakan
* Kahin, George McTurnan (1952) *Nationalism and Revolution in Indonesia* Cornell University Press, ISBN 0-8014-9108-8
* Ricklefs (1982), *A History of Modern Indonesia*, Macmillan Southeast Asian reprint, ISBN 0-333-24380-3
* 

## Caliak pulo
* Daftar kabinet Indonesia

|-
! colspan=3 align=center |
Kabinet Sjahrir I

**Kabinet Sjahrir I** dibantuak sasudah Kabinet Presidensial dan mamarintah dari 14 November 1945 sampai 12 Maret 1946. Pabedoan utamo kabinet ko jo kabinet sabalunnyo adolah, di kabinet ko mantari-mantari diangkek dari partai politik.

## Mantari
*Pardano Mantari marangkap Mantari Lua Nagari dan Mantari Dalam Nagari: Sutan Sjahrir (PSI)
*Mantari Mudo Dalam Nagari: Mr. Harmani
*Mantari Kaamanan Rakyaik marangkap Mantari Panarangan: Amir Sjarifuddin (PSI)
*Mantari Mudo Kaamanan Rakyaik: Abdul Moerad
*Mantari Kahakiman: Mr. Soewandi
*Mantari Kauangan: Soenarjo Kolopaking
*Mantari Kamakmuran: Ir. Darmawan Mangoenkoesoemo
*Mantari Pahubuangan: Ir. Abdulkarim
*Mantari Karajo Umum: Ir. Putuhena (Parkindo)
*Mantari Sosial: Dr. Adji Darmo Tjokronegoro (PSI)
*Mantari Pangajaran: Dr. Mr. T.S.G. Mulia (Parkindo)
*Mantari Kasiatan: Dr. Darma Setiawan
*Mantari Nagara urusan Agamo: H. Rasjidi (Masyumi)

## Pagantian
# Pado Januari 1946, Soegiono Josodiningrat nan indak bapartai diangkek manjadi Mantari Mudo Kaamanan Rakyaik manggantian Abdul Moerad.
# Pado 3 Januari 1946, Amir Sjarifuddin digantikan dek Natsir dari Masyumi.
# Pado 5 Desember 1945, Soenarjo Kolopaking digantikan dek Ir. Soerachman Tjokrodisoerjo nan indak bapartai.
# Pado 5 Desember 1945, Adji Darmo Tjokronegoro digantikan dek Dr. Soedarsono dari PSI.

## Rujuakan
* Kahin, George McTurnan (1952) Nationalism and Revolution in Indonesia Cornell University Press, ISBN 0-8014-9108-8
* Ricklefs (1982), A History of Modern Indonesia, Macmillan Southeast Asian reprint, ISBN 0-333-24380-3
* Simanjuntak, P. N. H. (2003) (in Indonesian), Kabinet-Kabinet Republik Indonesia: Dari Awal Kemerdekaan Sampai Reformasi, Jakarta: Djambatan, pp.&nbsp;23–28, ISBN 979-428-499-8.

|-
! colspan=3 align=center |
Tour de Singkarak 2013

**Tour de Singkarak 2013** disalanggarokan salamo tujuah hari mulai dari tanggal 2 sampai 9 Juni 2013. Edisi kalimo Tour de Singkarak iko malibaikkan 9 kabupaten dan 7 kota di Sumatera Barat jo manampuah jarak sapanjang 1.000 kilometer labiah. Ampek baleh kabupaten jo koto nan talibaik dalam Tour de Singkarak edisi sebelumnya kambali dilintasi pado edisi kali iko ditambah jo tigo kabupaten baru: Kabupaten Dharmasraya, Solok Selatan, jo Pasaman Barat. Etape patama diadokan pado 3 Juni 2013 sacaro mangambiak lokasi start di muko taman Jam Gadang jo etape tarakhia dilangsungkan sapanuahnyo di Padang.

Pambukakan Tour de Singkarak 2013 dilaksanokan di Bukiktinggi pado 1 Juni 2013. Hal iko dilakukan bia para pasarato mampunyoi wakatu luang salama ciek hari untuak manikmati kaindahan alam Sumatera Barat sabalun bartanding.

## Rujuakan
Muhammad Ismail

**Muhammad Ismail** () adolah Gubernur Jawa Tengah dari taun 1983 sampai 1993 (dua tempoh: 1983-1988 dan 1988-1993). Kariernya bermula sabagai Staf Kodim di Yogyakarta pado taun 1948.  Sabalun manjabaik Gubernur Jawa Tengah, Ismail pernah berkhidmat sabagai Danyon Secapa (1963-1964), Wakil Asisten 2 Kas Kostrad (1964-1967), Sektretaris Lemhanas (1975),  Kapalo Staf Kostrad (1976), panglima Kodam II / Bukit Barisan (1977-1980),  Panglimo Kostrad (1980) dan  Panglimo Kodam VII / Diponegoro (1981-1983). Inyo mengenyam pandidikan di Akademi Tentera Nasional dan Jurusan Tata Nagaro dan Tata Niaga di Universiti 17 Ogos 1945.

Ismail maningga dunia akibaik serangan jantung pado 23 Februari 2008 dan dikabumian di Taman Makam Pahlawan Giri Tunggal, Semarang.

## Pautan luar
*  Mantan Gubernur Ismail Meninggal,* Kompas*, 24 Februari 2008
Iskak

**Iskak Darmo Suwiryo** () adolah pelawak senior indonesia. Dia tergabung dalam kumpulan lawak Kwartet Jaya bersama Bing Slamet, Eddy Sud dan Ateng dan pernah tampil dalam beberapa filem nasional. Setelah itu dia bersama Ateng juga aktif dalam acara Ria Jenaka di TVRI. Ia adolah alumnus SMA Negeri 4 Surakarta.

## Filmografi
** [[Si Djimat]]* (1960)
** [[Ke Bandar]]* (1960)
** [[Kuntilanak (filem)|Kuntilanak]]* (1961)
** [[Djakarta By Pass]]* (1962)
** [[Tujuh Pahlawan]]* (1963)
** [[Bing Slamet Setan jalanan]]* (1972)
** [[Catatan Harian Seorang Gadis]]* (1972)
** [[Bing Slamet Sibuk]]* (1973)
** [[Bing Slamet Dukun Palsu]]* (1973)
** [[Bing Slamet Koboi Cengeng]]* (1974)
** [[Ateng Minta Kawin]]* (1974)
** [[Ateng Raja Penyamun]]* (1974)
** [[Bawang Putih]]* (1974)
** [[Ateng Mata Keranjang]]* (1975)
** [[Ateng Kaya Mendadak]]* (1975)
** [[Tiga Sekawan]]* (1975)
** [[Ateng Sok Tahu]]* (1976)
** [[Ateng The Godfather]]* (1976)
** [[Ateng Bikin Pusing]]* (1977)
** [[Ateng Pendekar Aneh]]* (1977)
** [[Ateng Sok Aksi]]* (1977)
** [[Dang Ding Dong]]* (1978)
** [[Kisah Cinderella]]* (1978)
** [[Si Boneka Kayu, Pinokio]]* (1979)
** [[Tuyul Eee Jumpa Lagi]]* (1979)
** [[Ira Maya dan Kakek Ateng]]* (1979)
** [[Kejamnya Ibu Tiri Tak Sekejam Ibu Kota]]* (1981)
** [[Musang Berjanggut]]* (1983)

## Pautan luar
*  Pelawak Iskak Tutup Usia
*  Profil di Pusat Dokumentasi Seni Bidang Filem 

| Imagesize = 210px
| Caption =
| Birthdate = 
| Location =  Solo, Indonesia
| Deathdate = 
| Birthname = Iskak Darmo Suwiryo
| Deathplace =  Indonesia
| Occupation = pelawak, pelakon
| Yearsactive = 1960 - 2000
| Spouse =
| Notable role =
| Filmfareawards =
}}
* 'Iskak Darmo Suwiryo*' () adolah pelawak senior indonesia. Dia tergabung dalam kumpulan lawak Kwartet Jaya basamo Bing Slamet, Eddy Sud dan Ateng dan pernah tampil dalam babarapo filem nasional. Sasudah itu dia basamo Ateng juo aktif dalam acara Ria Jenaka di TVRI. Inyo adolah alumnus SMA Negeri 4 Surakarta.

## Filmografi
** [[Si Djimat]]* (1960)
** [[Ke Bandar]]* (1960)
** [[Kuntilanak (filem)|Kuntilanak]]* (1961)
** [[Djakarta By Pass]]* (1962)
** [[Tujuh Pahlawan]]* (1963)
** [[Bing Slamet Setan jalanan]]* (1972)
** [[Catatan Harian Seorang Gadis]]* (1972)
** [[Bing Slamet Sibuk]]* (1973)
** [[Bing Slamet Dukun Palsu]]* (1973)
** [[Bing Slamet Koboi Cengeng]]* (1974)
** [[Ateng Minta Kawin]]* (1974)
** [[Ateng Raja Penyamun]]* (1974)
** [[Bawang Putih]]* (1974)
** [[Ateng Mata Keranjang]]* (1975)
** [[Ateng Kaya Mendadak]]* (1975)
** [[Tiga Sekawan]]* (1975)
** [[Ateng Sok Tahu]]* (1976)
** [[Ateng The Godfather]]* (1976)
** [[Ateng Bikin Pusing]]* (1977)
** [[Ateng Pendekar Aneh]]* (1977)
** [[Ateng Sok Aksi]]* (1977)
** [[Dang Ding Dong]]* (1978)
** [[Kisah Cinderella]]* (1978)
** [[Si Boneka Kayu, Pinokio]]* (1979)
** [[Tuyul Eee Jumpa Lagi]]* (1979)
** [[Ira Maya dan Kakek Ateng]]* (1979)
** [[Kejamnya Ibu Tiri Tak Sekejam Ibu Kota]]* (1981)
** [[Musang Berjanggut]]* (1983)

## Pautan luar
*  Pelawak Iskak Tutup Usia
*  Profil di Pusat Dokumentasi Seni Bidang Filem
Ambacang

**Ambacang** (*Mangifera foetida*) adolah tumbuahan nan masih sakaluargo jo mangga. Banyak dibudidayoan di Malaysia, tarutamo di kampuang-kampuang. Di Pahang dan Kinabalu (1400 mdpl), dan di Dataran Tinggi Gayo (1850 mdpl) dapek ditamui.

Di tampek lain ambacang diketahui dengan bamacam  namo seperti ''limus'' (Sd.), ''pakèl'' (Jw.), ''asam hambawang'' (Banjar), *macang* atau *machang* (Melayu di Sumatera bagian timur dan Malaysia), *maa chang, ma chae*, atau *ma mut* (Thailand), serta *la mot* (Myanmar). Dalam bahaso Inggrih, disabuik *bachang* atau *horse mango*. Batangnyo gadang nan tagak luruih, dapek mancapai 30–35 m. Kulik kayunyo bawarna coklat atau coklat kelabu tuo, Buah iko jo kayunyo punyo gatah. Apobilo disaik (contohnyo kulik batangnyo disaik) mangaluaan gatah nan bawarna putiah, gatah tasabuik amo-lamo manjadi kamerahan kamudian maitam. Gatah iko babiso, karano gatah iko dapek malukoi kulik..

Daun buah iko agak kaku dan sarupo jo marasoan kulik, batangkai nan panjangnyo kiro-kiro 1,5 – 8&nbsp;cm, lembar daunnyo atau laweh daunyo kurang labiah 9-15 × 15–40&nbsp;cm, sakanjuiknyo daunnyo iko bawarna hijau tuo.

## Rujuakan
Nabi Islam

**Nabi** (bahaso Arab: نبي) dalam agamo Islam adolah laki-laki nan diagiah dek Allah wahyu dan wajib disampaikan kapado umaiknyo. Dikatokan baso, jumlah nabi ado 124 ribu urang, sabagaimano disabuikkan di dalam hadits Muhammad.

## Etimologi
Kato "nabi" barasa dari kato *naba* nan baarati "dari tampek nan tinggi"; karano itu urang 'nan di tampek tinggi' samustinyo dapek mancaliak ka tampek nan jauah (prediksi maso depan) nan disabuik *nubuwwah*.

## Pabedoan nabi jo rasul
Rasul adolah laki-laki nan diparintahkan Allah untuak manyampaikan wahyu kapado kaumnyo pado zamannyo. Pacayo ka bakeh para nabi jo para rasul marupoan Rukun Iman nan kaampek dalam Islam.

Para Nabi buliah manyampaikan wahyu nan ditarimonyo tapi indak punyo kawajiban ateh umaik tatantu atau wilayah tatantu. Samantaro, kato "rasul" barasa dari kato *risala* nan baarati panyampaian. Karano itu, para rasul, salapeh labiah dulu diangkek sabagai nabi, batugas manyampaikan wahyu jo kawajiban ateh suatu umaik atau wilayah tatantu. Dari sadoalah rasul, Muhammad sabagai 'Nabi Panutuik' nan mandapek gala rasmi di dalam Al-Qur'an *Rasulullah* adolah satu-satunyo nan kawajibannyo manjangkau umaik jo wilayah saluruah alam semesta 'Rahmatan lil Alamin'.

## Nabi jo rasul dalam Al-Qur'an
Al-Qur'an manyabuik babarapo urang sabagai nabi. Nabi patamo adolah Adam. Nabi sakaligus rasul taakhia adolah Muhammad nan ditugaskan untuak manyampaikan Islam dan paraturan nan khusus kapado manusia di zamannyo sahinggo Manusia siap untuak manghadapi 
hari kiamat.
Isa nan lahia dari Maryam binti Imran juo marupoan surang nabi.

Salain ka-25 nabi sakaligus rasul, ado juo nabi lainnyo umpamonyo dalam kisah Khidir basamo Musa nan tatulih dalam Surah Al-Kahf ayat 66-82. Ado juo kisah Uzayr jo Syamuil. Juo nabi-nabi nan tatulih di Hadits dan Al-Qur'an, sarupo Yusya' bin Nun, Zulqarnain, Iys, jo Syits.

Sadangkan urang suci nan masih manjadi padebatan sabagai surang Nabi atau hanyo wali adolah Luqman al-Hakim dalam Surah Luqman.

## Kriteria nabi jo rasul
Dikatokan baso nabi jo rasul punyo babarapo kriteria nan musti dipanuahi, di antaronyo adolah:
* Dipiliah dan diangkek dek Allah.
* Mandapek mandat (wahyu) dari Allah.
* Basipaik pandai.
* Dari umaik Bani Adam (Manusia).
* Nabi jo Rasul adolah surang laki-laki.

## Rujuakan
FC Bayern München

**FC Bayern München** adolah sabuah klub sipak bola Jerman dari Kota München nan kini bamain di Bundesliga, divisi nan paliang tinggi di sipak bola Jerman. Klub iko mamainan patandiangan kandangnyo di Allianz Arena nan bakapasitas 69.901 panonton.

## Pautan lua
*
Sistem koordinat geografis

**Sistem koordinat geografis** adolah suatu sistem koordinat nan mamungkinkan satiok lokasi di Bumi ditantuan dek satu set angka, uruf, atau simbol. Sistem koordinat geografis digunoan untuak manunjuakan suatu titik di Bumi badasarkan garih lintang dan garih bujua. Koordinat acok dipiliah sadamikian rupo sainggo salah satu angka mawakili posisi vertikal, dan duo atau tigo angka lainnyo mawakili posisi horizontal. Umumnyo koordinat nan dipakai adolah kombinasi antaro lintang, bujua, jo katinggian.

Garih lintang adolah garih tagak luruih (vertikal) nan mangukua suduik antaro suatu titik jo garih katulistiwa. Titik di utara garih katulistiwa dinamoan Lintang Utara sadangkan titik di selatan katulistiwa dinamoan Lintang Selatan.

Garih bujua adolah garih mandata (horizontal) nan mangukua suduik antaro suatu titik jo titik nol di Bumi iyolah Greenwich di London, Bratania Rayo nan marupoan titik bujua 0° atau 360° nan ditarimo sacaro internasional. Titik di barat dari mulai bujua 0° dinamoan Bujua Baraik sadangkan titik di timur 0° dinamoan Bujua Timua.

Untuak manantuan lokasi pado peta duo dimensi, dibutuahan suatu proyeksi peta.

## Catatan


## Rujuakan

## Pautan lua
*  Panjalehan koordinat GPS 
*
Ade Namnung

**Ade Namnung** atau nan punyo namo asli **Syamsul Effendi** () adolah palawak dan presenter Indonesia. Ade dikenal sabagai salah satu pangisi acaro tatok dari *Tawa Sutra* di satasiun televisi swasta Antv, basamo jo Steny Agustaf, Ruben Onsu, dan Fanny Fadillah. Salain tu, Ade juo acok manjadi MC dalam suatu acaro ataupun mambintangi babarapo iklan produk.

## Maningga
Ade sempat dirawat di Rumah Sakit Mitra Keluarga, Surabaya dek stroke.
Inyo saaruihnyo alah dapek kalua dari rumah sakik pado 22 Januari 2012. Tatapi, inyo tibo-tibo baubah pikiran dan mamiliah tatok tingga di rumah sakik sampai saminggu lai.
Akhianyo, pado tanggal 31 Januari 2012 Ade Namnung maningga pado pukua 11.45 WIB karano sarangan jantuang.

## Acara TV
* Tawa Sutra
* Dahsyat
* Satu Lawan Banyak
* Kacau
* Domikado

## Rujuakan

## Pautan lua
*
Misye Arsita

**Misye Arsita** () nan banamo lahia **Misniarti** adolah pemeran dan penyanyi Indonesia.  Sabagai penyanyi, Misye terkenal antaro lain lewat lagu "Dingin Yang" ciptaan Sunu Budiono.

## Karier
Misye Arsita mamulai  kariernya sabagai penyanyi dangdut. Kemudian Misye bamain pado babarapo film.  Pado awal taun 2000-an Misye bagabuang jo acara televisi Ketoprak Humor nan dibintangi dek para bintang eks Srimulat.

## Kehidupan pribadi

Misye menikah duo kali. Pernikahan pertamanya denga Johannes Andi Irwanto taun 1984 kudian mareka  bercerai sacaro rasmi taun 1999.  Sasudah pernikahan pertamanya gagal, Misye kudian menikah siri jo Agus Leo pado 25 Maret 1998 di Jakarta. Pernikahan tasabuik kudian dirasmian taun 2000 di Surabaya. Misye mampunyoi tigo urang anak: Benaya Stephen (dari Johannes Andi Irwanto), Arjuna Anggara Sadhana Putra dan Angely Agustine Arsita Putri (keduanya dari Agus Leo).

## Sinematografi

### Film
* *[[Cinta Annisa]]* (1983)
* *[[Cinta Kembar]]* (1984)
* *[[Kipas-kipas Cari Angin]]* (1989)

### Sinetron
* Jin dan Jun
* Saat Memberi Saat Menerima
* Abad 21
* Rahasia Ilahi
* Titipan Ilahi

## Album
* Lupis Lunak
* Kesenggol Cinta
* Seleksi Platinum 20 Mega Hits Pop Indonesia '93-'94 (album kompilasi babagai penyanyi)

## Penghargaan
* Pemeran Pembantu Wanita Terbaik (Drama) Piala Vidia FSI 1996 (Saat Memberi Saat Menerima)

## Referensi

## Pranala luar
*  Profil Misye Arsita di citwf.com
Mozambik

**Republik Mozambik** adolah sabuah nagara di Afrika bagian selatan nan babateh jo Afrika Salatan, Swaziland, Tanzania, Malawi, Zambia jo Zimbabwe. Ibu kotonyo adolah Maputo nan talatak di ujuang bagian selatan nagara ko.

## Pautan lua

*  Laman rasmi 
*  AIM - Kantua barito Mozambik
Namibia

**Republik Namibia** (, Jerman: ) adolah sabuah nagara di Afrika baraik dayo, tapeknyo di pasisia Atlantik. Nagara ko babateh jo Angola dan Zambia di subalah utara, Botswana di timur, dan Afrika Salatan di selatan.

## Pautan lua

*  Laman rasmi pamarintahan
Talempong

**Talempong**, atau disabuik juo jo namo **calempong** (Kuantan Singingi),  **caklempong** (Malaysia), atau **canang**,  adolah saparangkek alaik musik (ansambel) sarupo aguang ketek nan tabuek dari logam kuniangan atau parunggu. Kasenian talempong Minang dapek dimainan sacaro diam atau bagarak, tagantuang tujuan panyalanggaraannyo. Talempong biasonyo tadiri ateh tigo atau ampek pasang aguang sajaja, atau duo pasang jo aguang tungga, sapasang gandang basisi duo, gandang basisi tungga atau gandang rapano, bisa juo batambah jo aguang baukuran sadang atau sapasang aguang nan tagantuang sarupo di daerah Sawahlunto-Sijunjuang.

Dalam patunjuakan talempong nan dibaokan sacaro bagarak, satiok pamain mamainan ciek atau duo talempong nan ado di langan kidanyo. Talempong umumnyo dimainan sacaro baarak-arak dalam acara adaik kampuang sabalun mulai maso tanam padi, atau mairiangan panari piriang pado alek pakawinan, atau upacaro malewakan gala surang datuak atau pangulu.

Dalam patunjuakan talempong nan indak bagarak, umumnyo untuak patunjuakan dalam ruangan, limo atau anam talempong dilatakan pado suatu karangko nan balapih bahan lambuik, untuak mampajaleh danguang alaik musik ko. Pamain bapasang-pasangan mamainan babagai jinih talempong manuruik urutan masuaknyo, nan dapek balain di satiok nagari. Pangaturan nada, kombinasi alaik, sarato alaik musik khusus nan bapakai dalam parangkek talempong, babeda pulo dari nagari ka nagari.

Talempong dibaok ka Nagari Sambilan, Malaysia, dek urang Minangkabau pado abaik ka-14. Pangajaran kasenian ko dapek basuo di daerah selatan Semenanjung Malaysia, di ma banyak taseba urang-urang katurunan Minangkabau.

## Rujuakan